_:n505ad85dd52a4ced82fa3a23643cf99axb0
<http://schema.org/articleBody>
"Ανακοίνωση εξέδωσε ο δήμος Νέας Προποντίδας για τα ογκώδη απορρίμματα που βρίσκονται πετάμενα παντού, μετατρέποντας πολλά σημεία του δήμου σε απέραντους σκουπιδότοπους.\r\n\r\n<strong>Αναλυτικά η ανακοίνωση,</strong>\r\n\r\nΚάθε χρόνο παρατηρείται, ιδιαίτερα τους καλοκαιρινούς μήνες, η άναρχη εναπόθεση ογκωδών αντικειμένων και η δημιουργία σε όλο τον δήμο διάσπαρτα νέων σκουπιδότοπων. Πέρα από την αισθητική υποβάθμιση, το φαινόμενο συνιστά κίνδυνο της δημόσιας υγείας και ασφάλειας. Ο Δήμος φροντίζει για τη συλλογή των αστικών απορριμμάτων αδυνατεί όμως να κάνει το ίδιο με τα ογκώδη αντικείμενα, που τόσο ο ρυθμός απόρριψης όσο και ο καθημερινός όγκος είναι τέτοιος, που στην κυριολεξία τη μία ημέρα φορτηγά του δήμου καθαρίζουν και την επόμενη μέρα παρατηρούνται τα ίδια φαινόμενα.\r\n\r\nΗ κακή νοοτροπία δηλαδή κάποιων πλήττει πέρα από το περιβάλλον και τους ευσυνείδητους συμπολίτες μας, που κάποιοι όχι μόνο σέβονται τους κοινόχρηστους χώρους αλλά κατά καιρούς προχωρούν εθελοντικά και στον καθαρισμό τους.\r\n\r\n<strong>Τι ισχύει για όλους:</strong>\r\n\r\n1. Δεν απορρίπτουμε ογκώδη, αν προηγουμένως δεν έχουμε συνεννοηθεί με την υπηρεσία καθαριότητας του Δήμου.\r\n2. Χρησιμοποιούμε τους ειδικούς κάδους ογκωδών (σκάφες), που υπάρχουν σε συγκεκριμένα σημεία σε κάθε Κοινότητα.\r\n3. Τα κλαδιά τα διαχειριζόμαστε εντός της αυλής μας με καύση, όταν επιτρέπεται, ή με τη μέθοδο της κομποστοποίησης, όταν δεν επιτρέπεται η καύση.\r\n4. Τα μπάζα και τα οικοδομικά υλικά ανακαίνισης τα απορρίπτουμε υποχρεωτικά εντός ειδικού κάδου, που μισθώνει ο κάθε ενδιαφερόμενος από ιδιωτικές εταιρείες.\r\n5. Επίσης, απευθυνόμαστε σε εταιρείες ανακύκλωσης σε περίπτωση μεγάλου όγκου.\r\n6. Για τις ηλεκτρικές συσκευές υπάρχουν σημεία συγκέντρωσης για ανακύκλωση στα αμαξοστάσια του Δήμου στη Ν. Καλλικράτεια, στα Ν. Μουδανιά και στη Ν. Τρίγλια.\r\n\r\n<strong>Σε κάθε περίπτωση:</strong>\r\n\r\nΔεν πετάω, όπου βρω ό, τι δε χρειάζομαι.\r\nΔεν καθαρίζω το σπίτι και ρυπαίνω το σπίτι του διπλανού μου.\r\nΔεν αφήνουμε απορρίμματα στους κοινόχρηστους χώρους.\r\nΔεν αγνοώ τον κίνδυνο της δημόσιας υγείας και ασφάλειας.\r\nΣέβομαι το περιβάλλον και τους συμπολίτες μου.\r\n\r\nΗ Δημοτική αρχή είναι αποφασισμένη να επιβάλλει αυστηρά πρόστιμα και ζητάει τη συνδρομή όλων σας.<em> Σε περίπτωση, που διαπιστώνετε απόρριψη ογκωδών, μπορείτε να αποστέλλετε σχετική φωτογραφία ή ό, τι άλλο στοιχείο διαθέτετε για την ταυτοποίηση, όσων συνεχίζουν να παρανομούν</em>, στο e- mail: grafeiotypou@nea-propontida.gr ή με μήνυμα στη σελίδα του Δήμου στο <a href=\"https://www.facebook.com/%CE%94%CE%AE%CE%BC%CE%BF%CF%82-%CE%9D%CE%AD%CE%B1%CF%82-%CE%A0%CF%81%CE%BF%CF%80%CE%BF%CE%BD%CF%84%CE%AF%CE%B4%CE%B1%CF%82-685004134854515/\" target=\"_blank\" rel=\"noopener noreferrer\">facebook: https://bit.ly/30BOvWG</a>\r\n\r\nΤηλέφωνα επικοινωνίας με τις κατά τόπους υπηρεσίες καθαριότητας:\r\n\r\nΔΕ Καλλικράτειας: 2399049049\r\nΔΕ Μουδανιών: 2373024132\r\nΔΕ Τρίγλιας: 2373052132.\r\n\r\n[gallery size=\"full\" ids=\"92498,92499,92500\"]"
<https://blog.moudaniwn.gr/2020/06/12/anakoinosi-toy-dimoy-neas-propontidas-gia-ta-ogkodi-aporrimmata-foto/>